ראשי » תרבות פנאי וספורט » סטייל » איך מעצבים שולחן חג מרהיב?
איך מעצבים שולחן חג מרהיב?
ברשת כלי הבית והמתנות "ששת" מציעים טיפים שישדרגו את השולחן ויעשו לכולם חשק להתחיל לזלול.
ראש השנה הוא חג משפחתי, חג בו כולם יושבים בצוותא ליד השולחן ונהנים מארוחה דשנה ומענגת. אולם, גם הזללנים שביניכם יסכימו ששולחן שמעוצב בחגיגיות ואסטטיות יכול לתרום לשיפור האווירה ולעידוד התיאבון.
1). ראשית, החליטו מהו הקו העיצובי המועדף עליכם ומהי האווירה אותה אתם מנסים ליצור- חישבו האם אתם מעדיפים עיצוב קלאסי, מסורתי, נוצץ ועוד. ביחרו באלמנטים, אותם ניתן להסיר בשעת הצורך על מנת שלא יפריעו במהלך הארוחה.
2). החליטו מהם הצבעים בהם תשתמשו בהתאם לסט הכלים שיונח על השולחן. הימנעו שימוש יתר במספר רב של צבעים ואלמנטים קישוטיים. הדבר עלול להפוך את השולחן החגיגי לשולחן קיטשי וזול.
3). שידרג של מפה בגוון אחד ייעשה ע"י הנחת ראנר – פיסת בד צרה בצבע אחר, לאורכו של השולחן. ניתן להשתמש גם בבדים מרושתים אותם ניתן לרכוש בחנויות לכלי בית. בנוסף, בשוק ניתן למצוא כיום מגוון רחב של מפות נייר באיכות מעולה, אשר גם בהן ניתן לעשות שימוש.
4). אם החלטתם להיעזר במפיות בד תוכלו לקשור אותן בכל מיני דרכים באמצעות סרטים ואביזרים צבעוניים אחרים.
5). שלבו מעמדי נרות בגבהים שונים, אגרטלים דקים ושקופים או סידור פרחים מרכזי ומרשים.
6). מחזיקי מפיות אישים לכל סועד יכולים בהחלט להוסיף עניין וקישוט. את מחזיקי המפיות ניתן לעטר בחרוזים, סרטים ושאר קישוטים צבעוניים.
7). אם אין בידכם זמן רב אתם יכולים בהחלט לשלב רק מספר אלמנטים המאפיינים את החג. פזרו על גבי המפה רימונים או תפוחים קטנים מפלסטיק, יונים קטנות ולבנות וכן אלמנטים נוספים כמו אבנים צבעוניות ופרחים צבעוניים.
אז שיהיה לכולכם חג שמח ובתאבון.